2004/266/EY: Komission päätös, tehty 17 päivänä maaliskuuta 2004, rehukasvien siemenpakkauksissa ilmoitettavien tietojen pysyvästi suoraan pakkaukseen painamisen hyväksymisestä (ETA:n kannalta merkityksellinen teksti) (tiedoksiannettu numerolla K(2004) 819)



Virallinen lehti nro L 083 , 20/03/2004 s. 0023 - 0025



Komission päätös, tehty 17 päivänä maaliskuuta 2004, rehukasvien siemenpakkauksissa ilmoitettavien tietojen pysyvästi suoraan pakkaukseen painamisen hyväksymisestä (tiedoksiannettu numerolla K(2004) 819) (ETA:n kannalta merkityksellinen teksti) (2004/266/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 2003/61/EY(2), ja erityisesti sen 10 artiklan 1 kohdan a alakohdan viimeisen virkkeen, sekä katsoo seuraavaa: (1) Tiettyjen rehukasvien siemenpakkauksissa ilmoitettavien tietojen pysyvästi suoraan pakkaukseen painamisen hyväksymisestä 2 päivänä kesäkuuta 1987 tehtyä komission päätöstä 87/309/ETY(3) on muutettu useita kertoja ja huomattavilta osilta(4). Sen vuoksi olisi selkeyden ja järkeistämisen takia kodifioitava mainittu päätös. (2) Rehukasvien siemeniä saa tavallisesti pitää kaupan ainoastaan, jos niiden pakkaukset on direktiivin 66/401/ETY säännösten mukaisesti varustettu virallisella etiketillä. (3) Viljakasvien siemenpakkauksissa tarvittavien tietojen painamiseen pysyvästi suoraan pakkaukseen etiketin mallin mukaisesti voidaan kuitenkin antaa lupa. (4) Viljakasvien siemenpakkauksissa ilmoitettavien tietojen pysyvästi suoraan pakkaukseen painamisen hyväksymisestä 17 päivänä heinäkuuta 1980 tehdyllä komission päätöksellä 80/755/ETY(5), sellaisena kuin se on muutettuna päätöksellä 81/109/ETY(6), sallitaan viljakasvien siemenpakkauksissa ilmoitettavien tietojen painaminen pysyvästi suoraan pakkaukseen etiketin mallin mukaisesti tietyin edellytyksin, joilla varmistetaan, että vastuu on varmentavalla viranomaisella. Koska tämä järjestelmä on osoittautunut käyttökelpoiseksi, vastaava lupa olisi annettava samoin edellytyksin rehukasvien osalta. (5) Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioilla on oikeus 2 kohdassa vahvistettujen edellytysten mukaisesti säätää, että perussiementen ja varmennettujen siementen luokkiin kuuluvien rehukasvilajien siemenpakkauksissa ilmoitettavat tiedot painetaan virallisen valvonnan alaisena suoraan pakkauksiin. 2. Edellä 1 kohdassa annetun luvan osalta sovelletaan seuraavia edellytyksiä: a) ilmoitettavat tiedot on painettava tai leimattava pysyvästi suoraan pakkaukseen; b) painojäljen tai leiman ulkoasun ja värin on oltava kyseisessä jäsenvaltiossa käytetyn virallisen etiketin mallin mukainen; c) direktiivin 66/401/ETY 7 artiklan 2 kohdan mukaisesti näytteitä otettaessa on ilmoitettavista tiedoista painettava tai leimattava virallisesti tai virallisen valvonnan alaisena ainakin mainitun direktiivin liitteessä IV olevan A osan I kohdan a alakohdan 3 ja 3 a alakohdassa edellytetyt tiedot; d) ilmoitettavien tietojen lisäksi jokaisessa pakkauksessa on oltava merkinnät tekevän yrityksen pysyvästi pakkaukseen painama tai rei'ittämä virallinen oma sarjanumero; yrityksen on ilmoitettava varmentavalle viranomaiselle toimittamiensa pakkausten lukumäärä ja niiden sarjanumerot; e) varmentavan viranomaisen on pidettävä kirjaa kaikista näin merkittyjen siementen määristä, mukaan lukien kunkin siemenerän sisältämien pakkausten lukumäärä ja sisältö sekä d kohdassa tarkoitetut sarjanumerot; f) varmentavan viranomaisen on tarkastettava pakkaajan kirjanpito. 2 artikla Jäsenvaltioiden on annettava tiedoksi komissiolle ne edellytykset, joilla ne käyttävät 1 artiklassa annettua lupaa. Komissio ilmoittaa tästä muille jäsenvaltioille. 3 artikla Kumotaan päätös 87/309/ETY. Viittauksia kumottuun päätökseen pidetään viittauksina tähän päätökseen liitteessä II olevan vastaavuustaulukon mukaisesti. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä maaliskuuta 2004. Komission puolesta David Byrne Komission jäsen (1) EYVL 125, 11.7.1966, s. 2298/66. (2) EUVL L 165, 3.7.2003, s. 23. (3) EYVL L 155, 16.6.1987, s. 26. (4) Ks. liite I. (5) EYVL L 207, 9.8.1980, s. 37. (6) EYVL L 64, 11.3.1981, s. 13. LIITE I Kumottu päätös ja sen muutokset >TAULUKON PAIKKA> LIITE II Vastaavuustaulukko >TAULUKON PAIKKA>